­અમદાવાદ, તા.૧૬,ગુજરાત માધ્‍યમિક અને ઉચ્‍ચતર માધ્‍યમિક શિક્ષણ બોર્ડ ગાંધીનગર દ્વારા તમામ શાળાઓને માર્ચ ૨૦૧૬ની બોર્ડની પરીક્ષાના આવેદન પત્રમાં ઓનલાઈન સુધારા કરવા માટેની અંતિમ તારીખ અંગે માહિતી આપી દેવામાં આવી છે. પ્રાપ્ત માહિતી મુજબ ધોરણ-૧૦ના આવેદન પત્રમાં સુધારા કરવાની તથા લેટ ફી સાથે આવેદન પત્ર ભરવાની અંતિમ તારીખ આઠમી ડિસેમ્‍બર રહેશે જ્‍યારે ધોરણ-૧૨ સામાન્‍ય પ્રવાહના આવેદનપત્રમાં સુધારા કરવાની તથા લેટ ફી સાથે આવેદન પત્ર ભરવાની અંતિમ તારીખ ૧૧મી ડિસેમ્‍બર રહેશે. પરીક્ષાના આવેદનપત્રોમાં સુધારા કરવા માટે આચાર્યોની મંજુરીનું ટિક માર્ક કાઢી નાંખીને સુધારા કરી શકાશે. ત્‍યારબાદ ફરીથી આચાર્યોની મંજુરીનું ટિક માર્ક કરી દેવાનું રહેશે. જો પ્રિન્‍સીપાલની મંજુરીનું ટિક માર્ક રહેશે નહીં તો આવેદન પત્રો બોર્ડ દ્વારા સ્‍વિકારવામાં આવશે નહીં.